I etterkant av Russlands invasjon av Ukraina oppsto det diskusjon om Hartwall Arena skulle erstattes med en annen arena. Arenaen ble eid av Arena Events Oy, med den russiske forretningsmannen Roman Rotenberg som styreleder. Roman er sønn av oligarken Boris Rotenberg, som sammen med broren Arkadij Rotenberg og Gennadij Timtsjenko eier Arena Events Oy og er kjent for deres nære vennskap med Russlands president Vladimir Putin. Det finske forbundet hadde allerede fjernet alle bannere med pensjonerte draktnumre og mesterskapstitler fra arenaen. Den 19. mars kunngjorde IIHF-rådet at Helsingfors ishall med en kapasitet på tilskuere skulle erstatte Hartwall Arena. Tidligere hadde avisen Ilta-Sanomat også rapportert Espoo Metro Areena i Esbo som et mulig alternativ hvis ikke Helsingfors ishall ble valgt.